HU
C 104/2
Az Európai Unió Hivatalos Lapja
2023.3.20.
BÍRÓSÁG A BÍRÓSÁG HATÁROZATA (2023. február 7.) a hivatalos munkaszüneti napokról és a törvénykezési szünetekről (2023/C 104/02)
A BÍRÓSÁG,
tekintettel az eljárási szabályzat 24. cikkének (2), (4) és (6) bekezdésére, mivel e rendelkezések értelmében el kell készíteni a hivatalos munkaszüneti napok jegyzékét, és meg kell határozni a törvénykezési szünetek időpontját, ELFOGADJA EZT A HATÁROZATOT:
1. cikk Az eljárási szabályzat 24. cikke (4) és (6) bekezdésének alkalmazásában a hivatalos munkaszüneti napok a következők: — újév, — húsvéthétfő, — május 1., — május 9., — áldozócsütörtök, — pünkösdhétfő, — június 23., — augusztus 15., — november 1., — december 25., — december 26.
2. cikk A 2023. november 1-jétől 2024. október 31-ig tartó időszakban az eljárási szabályzat 24. cikke (2) és (6) bekezdésének alkalmazásában a törvénykezési szünetek időpontjai a következők: — 2023 karácsony: 2023. december 18., hétfőtől 2024. január 7., vasárnapig, — 2024 húsvét: 2024.
március 25., hétfőtől 2024.
április 7., vasárnapig, — 2024 nyár: 2024. július 16., keddtől 2024. augusztus 31., szombatig.
3. cikk A jelen határozat az Európai Unió Hivatalos Lapjában való közzétételének napján lép hatályba.
Kelt Luxembourgban, 2023. február 7-én.
hivatalvezető
elnök
A. CALOT ESCOBAR
K.
LENAERTS